CELEX: C2006/249/04
Language: hu
Date: 2006-10-14 00:00:00
Title: C-302/06. sz. ügy: A Krajský súd v Prešove (Szlovák Köztársaság) által 2006. július 7-én benyújtott előzetes döntéshozatal iránti kérelem – František Kovaľský kontra Mesto Prešov, Dopravný podnik Mesta Prešov as

14.10.2006   
            
            
               HU
            
            
               Az Európai Unió Hivatalos Lapja
            
            
               C 249/2
            
         A Krajský súd v Prešove (Szlovák Köztársaság) által 2006. július 7-én benyújtott előzetes döntéshozatal iránti kérelem – František Kovaľský kontra Mesto Prešov, Dopravný podnik Mesta Prešov as
   (C-302/06. sz. ügy)
   (2006/C 249/04)
   Az eljárás nyelve: szlovák
   A kérdést előterjesztő bíróság
   Krajský súd v Prešove
   Az alapeljárás felei
   
      Felperes: František Kovaľský
   
      Alperes: Mesto Prešov, Dopravný podnik Mesta Prešov as
   Az előzetes döntéshozatalra előterjesztett kérdések
   
               1)
            
            
               Az emberi jogok és az alapvető szabadságok védelméről szóló egyezmény kiegészítő jegyzőkönyve az államoknak a javak használata szabályozására irányuló törvényhozói lehetőségéről szóló 1. cikkének második bekezdését úgy kell-e értelmezni, hogy ezeknek a törvényeknek nem csak az általános érdekkel, hanem a nemzetközi jog általános elveivel is összeegyeztethetőknek kell lenniük?
            
         
               2)
            
            
               Az emberi jogok és az alapvető szabadságok védelméről szóló egyezmény kiegészítő jegyzőkönyvének 1. cikke a tulajdon értékétől függetlenül biztosítja-e a természetes és jogi személyek tulajdonának védelmét?
            
         
               3)
            
            
               Az emberi jogok és az alapvető szabadságok védelméről szóló egyezmény kiegészítő jegyzőkönyve alkalmazásának tekintetében hogyan lehet meghatározni és konkretizálni a nemzetközi jog általános elveit?